15/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de setembro de 2014, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Cerceda (expediente IN407A 2014/031-1)

Resolución do 3 de setembro de 2014 da Xefatura Territorial da Consellería de Economía e Industria da Coruña pola que se concede a autorización administrativa previa e de construción dunha instalación eléctrica no concello de Cerceda (expediente IN407A 2014/031-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/031-1 Solicitante: Unión Distribuidores Electricidad, S. A. (UDESA) Enderezo Social: rúa José Ángel Valente, 17-baixo, local 62 - 15706 Santiago de Compostela. Denominación: centro de seccionamento e manobra “CS Mixón” e interconexión con liñas: Cerceda-A Silva/Mixón-A Silva/Mixón/Mixón a Vilamarta. Situación: concello de Cerceda. Características técnicas: – Centro de seccionamento a instalar no interior dunha nova caseta de obra civil, que será o punto de manobra das liñas LMT CERCEDA-A SILVA (Expte.2007/488), LMT MIXÓN-A SILVA (Expte.2003/377), LMT MIXÓN (Expte.2007/490) e LMT MIXÓN A VILAMARTA (Expte.2011/142). Neste centro instalaranse catro celas de media tensión, unha para a entrada da liña CERCEDA-A SILVA, tres de saída para as liñas LMT MIXÓN-A SILVA, LMT MIXÓN e LMT MIXÓN-VILAMARTA e unha cela de proteción con trafos de tensión para a alimentación dos servizos auxiliares, todas elas con illamento e corte en SF6. – Liña de media tensión soterrada en condutro de tipo RHZ1-2 OL-12/20 kV 3(1x240 Al), coa orixe no paso aéreo a subterráneo a realizar no apoio existente s/n de tipo C-16/2000 da LMT CERCEDA-A SILVA (Expte.2007/488), e final no paso subterráneo a aéreo a realizar neste mesmo apoio, despois de realizar entrada e saída no centro de seccionamento Mixón proxectado, sendo a súa lonxitude de 46 m. – Liña de media tensión soterrada en condutor de tipo RHZ1-2 OL-12/20 kV 3(1x240 Al coa orixe nunha das celas de liña a instalar no centro de seccionamento Mixón proxectado, e final no paso subterráneo a aéreo a realizar no apoio existente s/n de tipo C-16/2000 con conexión ca liña LMT MIXÓN-A SILVA (Expte.2006/377), sendo a súa lonxitude de 46 m. – Liña de media tensión soterrada en condutor de tipo RHZ1-2 OL-12/20 kV 3(1x240 Al), coa orixe nunha das celas de liña a instalar no centro de seccionamento Mixón proxectado, e final no paso subterráneo a aéreo a realizar no apoio existente s/n de tipo C-16/2000 con conexión ca liña LMT MIXÓN (Expte.2007/490), sendo a súa lonxitude de 46 m. – Liña de media tensión soterrada en condutor de tipo RHZ1-2 OL-12/20 Kv 3(1x240 Al), coa orixe nunha das celas de liña a instalar no centro de seccionamento Mixón proxectado, e final no paso subterráneo a aéreo a realizar no apoio existente s/n de tipo C-16/2000 con conexión ca liña LMTA MIXÓN-VILAMARTA (Expte.2001/142), sendo a súa lonxitude de 46 m. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 3 de setembro de 2014. O xefe territorial Isidoro Martínez Arca